PMIndiaData/PMIndiaSum huggingface dataset:
‘ખેલો ઈન્ડિયા’ કાર્યક્રમના નવિનીકરણને કેબિનેટની મંજૂરી

પ્રધાનમંત્રી શ્રી નરેન્દ્ર મોદીના અધ્યક્ષપદે મળેલી કેન્દ્ર સરકારની કેબિનેટમાં 2017-18 અને 2019-20 માટેના રૂ.1576 કરોડનો ખર્ચ ધરાવતા, નવિનીકરણ કરાયેલા ‘ખેલો ઈન્ડિયા’ કાર્યક્રમને મંજૂરી આપવામાં આવી છે. આ ઘટના ભારતીય રમતગમતના ઈતિહાસમાં ભારે પરિવર્તનકારી ક્ષણ બની છે, કારણ કે કાર્યક્રમનો ઉદ્દેશ રમતગમતના મુખ્ય પ્રવાહોને વ્યક્તિગત વિકાસ, સામુદાયિક વિકાસ, આર્થિક વિકાસ અને રાષ્ટ્રીય વિકાસના સાધન તરીકે ગણવામાં આવ્યો છે. નવિનીકરણ કરાયેલા ખેલો ઈન્ડિયા પ્રોગ્રામથી રમતગમતમાં સમગ્ર માળખાગત સુવિધાઓ, કોમ્યુનિટી સ્પોર્ટસ, પ્રતિભાઓની ઓળખ, ઉત્તમ દેખાવ માટે કોચીંગ, સ્પર્ધાઓના માળખા અને રમતગમતના અર્થતંત્રની વ્યવસ્થાને અસર થશે. વિવિધ પાસાઓઃ આ કાર્યક્રમના કેટલાંક પાસા આ મુજબ છેઃ અભૂતપૂર્વ દેશ વ્યાપી સ્પોર્ટસ સ્કોલરશીપ સ્કીમ કે જેમાં દર વર્ષે 1000 જેટલા અત્યંત પ્રતિભાશાળી યુવા એથ્લેટ્સને રમતગમતની વિવિધ વિદ્યાશાખાઓમાંથી આવરી લેવાશે. • આ યોજના હેઠળ પસંદગી પામેલા દરેક એથ્લેટને સતત 8 વર્ષ સુધી રૂ.5 લાખની સ્કોલરશીપ મળશે. • સૌ પ્રથમ વખત લાંબા ગાળાના એથ્લેટ વિકાસ કાર્યક્રમ હેઠળ મેઘાવી અને પ્રતિભાશાળી યુવાનો સ્પર્ધાત્મક રમતોમાં ઉત્તમ દેખાવ કરી શકે તે માટે અત્યંત સ્પર્ધાત્મક એથ્લેટનું જૂથ તૈયાર કરવામાં આવશે, જે વિશ્વસ્તરે વિજય હાંસલ કરવા માટે સ્પર્ધામાં ઉતરશે. • આ કાર્યક્રમ હેઠળ 20 યુનિવર્સિટીઓને સ્પોર્ટીંગ એક્સેલન્સના હબ તરીકે પ્રોત્સાહિત કરવાનો ઉદ્દેશ રખાયો છે, જેનાથી પ્રતિભાશાળી રમતવીરો શિક્ષણ અને સ્પર્ધાત્મક રમતો બંને ક્ષેત્રે આગળ વધી શકે. • આ કાર્યક્રમનો અન્ય ઉદ્દેશ તંદુરસ્ત જીવનશૈલી ધરાવતો સક્રિય સમુદાય ઊભો કરવાનો છે. • આ કાર્યક્રમ હેઠળ 10 થી 18 વર્ષની વયના 200 મિલિયન બાળકોને જંગી નેશનલ ફિઝીકલ ફીટનેસ ડ્રાઈવ હેઠળ આવરી લેવામાં આવશે. જેના અંતર્ગત આ વય જૂથના તમામ બાળકોની શારીરિક ચુસ્તીની ચકાસણી તો કરાશે જ, પણ સાથે સાથે તેમની ફીટનેસ સંબંધી પ્રવૃત્તિઓમાં સહયોગ પૂરો પાડવામાં આવશે. અસરઃ • સ્ત્રી – પુરૂષ સમાનતા અને સામાજિક સમાવેશીતાને પ્રોત્સાહિત કરવા માટે રમતગમતની શક્તિનો ઉપયોગ કરાશે અને આ પ્રક્રિયાની સંપૂર્ણ ઓળખ દ્વારા આ ઉદ્દેશો હાંસલ કરવા માટે વિશેષ પગલાં લેવામાં આવશે. • આ કાર્યક્રમનો અન્ય એક ઉદ્દેશ અશાંત અને વંચિત વિસ્તારોમાં વસતા યુવાનોને રમતગમતની પ્રવૃત્તિઓમાં સાંકળીને તેમને બિન ઉત્પાદક અને વિધ્વંસક પ્રવૃત્તિઓથી દૂર રાખીને, મુખ્ય પ્રવાહમાં લાવી રાષ્ટ્ર નિર્માણની પ્રવૃત્તિઓમાં જોડવાનો પણ છે. • આ કાર્યક્રમ શાળા અને કોલેજોના સ્તરે સ્પર્ધાના ધોરણો ઊંચા લઈ જવા માટે પ્રયત્નશીલ રહેશે અને આયોજીત રમતગમતની સ્પર્ધાઓમાં મહત્તમ સામેલગીરી હાંસલ કરાશે. • કાર્યક્રમમાં અતિ આધુનિક યુઝર ફ્રેન્ડલી ટેકનોલોજી, રમતગમતની તાલિમ માટે મોબાઈલ એપ્સ પૂરી પાડવાનો, પ્રતિભા શોધ માટે નેશનલ સ્પોર્ટસ ટેલેન્ટ સર્ચ પોર્ટલ તૈયાર કરવાનો, સ્થાનિક રમતો માટે પરામર્શલક્ષી વેબસાઈટ તૈયાર કરવાનો, રમતગમતને પ્રોત્સાહનના તમામ પાસાઓમાં ઉપયોગ કરવાનો અને સ્પોર્ટસ ઈન્ફ્રાસ્ટ્રક્ચર વગેરેનું સ્થાન નિશ્ચિત કરવા અને ઉપયોગ કરવા માટે જીઆઈએસ આધારિત માહિતી પધ્ધતિનો ઉપયોગ કરવાનો પણ સમાવેશ કરાયો છે. • આ પ્રોગ્રામ હેઠળ “સ્પોર્ટસ ફોર ઓલ” અને “સ્પોર્ટસ ફોર એક્સેલન્સ” ને પ્રોત્સાહિત કરવાનો પ્રયત્ન પણ હાથ ધરાશે.
પ્રધાનમંત્રીએ પેરાલિમ્પિક રમતોત્સવની બેડમિંટન સ્પર્ધામાં રજત ચંદ્રક જીતવા બદલ સુહાસ યતિરાજને અભિનંદન આપ્યા

પ્રધાનમંત્રી શ્રી નરેન્દ્ર મોદીએ ટોક્યોમાં આયોજિત પેરાલિમ્પિક રમતોત્સવની બેડમિંટન સ્પર્ધામાં રજત ચંદ્રક જીતવા બદલ સુહાસ યતિરાજને અભિનંદન આપ્યા છે. એક ટ્વીટમાં કહ્યું, “સેવા અને ખેલનો શાનદાર સંગમ! @dmgbnagar સુહાસ યતિરાજે પોતાના અસાધારણ રમત પ્રદર્શનના માધ્યમથી સમગ્ર દેશનું ધ્યાન પોતાના તરફ આકર્ષિત કર્યુ છે. બેડમિંટનમાં રજત ચંદ્રક જીતવા બદલ તેમને અભિનંદન. ભવિષ્યના પ્રયાસો માટે તેમને શુભકામનાઓ.”
“જનજાતિ ગૌરવ દિવસ અને આદિવાસી સમુદાયના વિકાસ માટે સંકલ્પ દ્વારા દેશના આદિવાસી વારસામાં ગર્વની અભિવ્યક્તિ એ ‘પંચ પ્રાણ’ની ઊર્જાનો એક ભાગ છે”

પ્રધાનમંત્રી શ્રી નરેન્દ્ર મોદીએ કહ્યું છે કે રાષ્ટ્ર ભગવાન બિરસા મુંડા અને કરોડો જનજાતિ બહાદુરોના સપનાઓને સાકાર કરવા માટે ‘પંચ પ્રાણ’ની ઉર્જા સાથે આગળ વધી રહ્યું છે. "જનજાતિ ગૌરવ દિવસ દ્વારા દેશના આદિવાસી વારસામાં ગર્વ વ્યક્ત કરવો અને આદિવાસી સમુદાયના વિકાસ માટેનો સંકલ્પ એ ઊર્જાનો એક ભાગ છે",એમ તેમણે કહ્યું. પ્રધાનમંત્રી આજે એક વીડિયો સંદેશ દ્વારા જનજાતિ ગૌરવ દિવસ નિમિત્તે રાષ્ટ્રને શુભેચ્છા પાઠવી રહ્યા હતા. પ્રધાનમંત્રીએ ભગવાન બિરસા મુંડાને શ્રદ્ધાંજલિ આપી અને કહ્યું કે 15 નવેમ્બર આદિવાસી પરંપરાની ઉજવણી કરવાનો દિવસ છે કારણ કે ભગવાન બિરસા મુંડા માત્ર આપણા સ્વાતંત્ર્ય સંગ્રામના હીરો ન હતા પરંતુ આપણી આધ્યાત્મિક અને સાંસ્કૃતિક ઊર્જાના વાહક હતા. પ્રધાનમંત્રીએ સ્વતંત્રતા સંગ્રામમાં આદિવાસી સમુદાયના યોગદાનને યાદ કર્યું અને મુખ્ય આદિવાસી ચળવળો અને સ્વતંત્રતા માટેના યુદ્ધોને યાદ કર્યા. તેમણે તિલક માંઝીની આગેવાની હેઠળના દમીન સંગ્રામ, બુધુ ભગતના નેતૃત્વમાં લરકા ચળવળ, સિદ્ધુ–કાન્હુ ક્રાંતિ, તાના ભગત ચળવળ, વેગડા ભીલ ચળવળ, નાયકડા ચળવળ, સંત જોરિયા પરમેશ્વર અને રૂપસિંહ નાયક, લીમડી દાહોદ યુદ્ધ, માનગઢના ગોવિંદ ગુરુજી અને અલ્લુરી સીતારામ રાજુ હેઠળ રામપા ચળવળને યાદ કરી.. પ્રધાનમંત્રીએ આદિવાસીઓના યોગદાનને સ્વીકારવા અને તેની ઉજવણી કરવાના પગલાંની સૂચિબદ્ધ કરી. તેમણે દેશના વિવિધ ભાગોમાં આદિવાસી સંગ્રહાલયો અને જન ધન, ગોબરધન, વન ધન, સ્વ–સહાય જૂથો, સ્વચ્છ ભારત, પીએમ આવાસ યોજના, માતૃત્વ વંદના યોજના, ગ્રામીણ સડક યોજના, મોબાઇલ કનેક્ટિવિટી, એકલવ્ય શાળાઓ,
પ્રધાનમંત્રીએ નૌસેના દિવસ પર ચાર પુરસ્કાર વિજેતાઓને ઈનોવેશન ટ્રોફીઓ અર્પણ કરી

પ્રધાનમંત્રી શ્રી નરેન્દ્ર મોદીએ આજે (4 ડિસેમ્બર, 2015) નૌસેના દિવસ પર નૌસૈનિકોને ઈનોવેશનની સરાહના કરતા ચાર ઈનોવેશન ટ્રોફિઓ અર્પણ કરી. નૌસેના દિવસ પર આયોજિત સ્વાગત સમારોહ દરમિયાન ભારતીય નૌસેનાના યુવા નૌસૈનિકોના પ્રમુખ ઈનોવેશન અને સ્વદેશીકરણ સાથે જોડાયેલ તેમની અનેક પહેલોનું પ્રદર્શન પણ પ્રધાનમંત્રીની સમક્ષ કરવામાં આવ્યું.
પ્રધાનમંત્રીએ મુંબઈમાં દિવાલ ધરાશયી થતા મૃત્યુ પામેલા લોકો પ્રત્યે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ મુંબઈમાં વિક્રોલી અને ચેમ્બુર ખાતે દિવાલ ધરાશયી થવાથી મોતને ભેટેલા લોકો પ્રત્યે શોક વ્યક્ત કર્યો હતો. તેમણે આ દુર્ઘટનામાં મૃત્યુ પામેલી દરેક વ્યક્તિના નજીકના સ્વજનને રૂ. 2 લાખ અને પ્રત્યેક ઘાયલ વ્યક્તિને રૂ. 50,000ની સહાય પણ જાહેર કરી છે. પ્રધાનમંત્રી કાર્યાલય દ્વારા શ્રેણીબદ્ધ ટ્વીટ્સમાં, પ્રધાનમંત્રીએ કહ્યું હતું, “મુંબઈના ચેમ્બુર અને વિક્રોલીમાં દિવાલ ધરાશયી થવાથી કેટલાક લોકોનાં મૃત્યુ થવાની ઘટનાથી દુઃખી છું. શોકના આ સમયમાં , મારી સંવેદનાઓ શોકગ્રસ્ત પરિવારો સાથે છે. જેઓ ઈજાગ્રસ્ત છે તેઓ ઝડપથી સાજા થાય એવી પ્રાર્થના કરી રહ્યો છુંઃ
પ્રધાનમંત્રીએ દીનદયાળ ઉપાધ્યાયની પ્રતિમાનું અનાવરણ કર્યું અને દેશને દીનદયાળ ઉપાધ્યાય સ્મારક અર્પણ કર્યુ

પ્રધાનમંત્રી શ્રી નરેન્દ્ર મોદીએ વારાણસીમાં દીનદયાળ ઉપાધ્યાયની પ્રતિમાનું અનાવરણ કર્યું હતું અને દેશને દીનદયાળ ઉપાધ્યાય સ્મારક અર્પણ કર્યું હતું. તેમણે ત્રીજી કૉર્પોરેટ ટ્રેન મહાકાલ એક્સપ્રેસને લીલી ઝંડી પણ આપી હતી, જે 3 જ્યોતિર્લિંગ યાત્રાધામો – વારાણસી, ઉજ્જૈન અને ઓમકારેશ્વરને જોડે છે. તેમણે 36 વિકાસલક્ષી પ્રોજેક્ટનું ઉદ્ઘાટન કર્યું હતું, જેમાં 430 બેડ ધરાવતી સુપર-સ્પેશિયાલિટી સરકારી હોસ્પિટલ અને 14 વિકાસલક્ષી પરિયોજનાઓનું ખાતમુહૂર્ત સામેલ છે. વારાણસીમાં પંડિત દીનદયાળ ઉપાધ્યાય મેમોરેયિલ સેન્ટરમાં એકત્ર થયેલા લોકોને સંબોધન કરતાં પ્રધાનમંત્રી શ્રી નરેન્દ્ર મોદીએ જણાવ્યું હતું કે, આ વિસ્તારનું નામ ‘પડાવ’ એનું મહત્ત્વ વધારે છે, જે પંડિત દીનદયાળ ઉપાધ્યાયનાં સ્મૃતિ સ્થળ સાથે જોડાઈ ગયું છે. એને તબક્કાવાર રીતે વિકસાવવામાં આવશે, જ્યાં સેવા, ત્યાગ, ન્યાય અને જાહેર સેવાનો સમન્વય થશે. પ્રધાનમંત્રીએ કહ્યું હતું કે, આ સ્મૃતિ સ્થળ અને અહીં નિર્માણ પામેલા બગીચા સાથે અહીં નિર્માણ થયેલી ભવ્ય પ્રતિમા દીનદયાળજીનાં સિદ્ધાંતો અને વિચારોને અનુસરવા આગામી પેઢીઓને સતત પ્રેરિત કરશે. પ્રધાનમંત્રીએ જણાવ્યું હતું કે, દીનદયાળ ઉપાધ્યાયજીએ આપણને અંત્યોદયને માર્ગ દર્શાવ્યો હતો, જેમાં સમાજનાં છેવાડાનાં માણસનાં ઉત્થાનની વાત થઈ છે. આ વિચારમાંથી પ્રેરણા મેળવીને પ્રધાનમંત્રીએ કહ્યું હતું કે, 21મી સદીનું ભારત અંત્યોદય માટે કામ કરી રહ્યું છે. તેમણે ઉમેર્યું હતું કે, આ પવિત્ર પ્રસંગે આશરે રૂ. 1250 કરોડનાં પ્રોજેક્ટ શરૂ થયા છે, જેનાથી વારાણસી સહિત સંપૂર્ણ પૂર્વાંચલને લાભ થશે. તેમણે કહ્યું હતું કે, “આ તમામ પ્રોજેક્ટ છેલ્લાં 5 વર્ષ માટે કાશી સહિત સંપૂર્ણ પૂર્વાંચલની કાયાકલ્પ કરવાનાં દ્રઢ સંકલ્પનો ભાગ છે. આ વર્ષોમાં વારાણસી જિલ્લામાં આશરે રૂ. 25,000 કરોડનાં વિકાસલક્ષી કાર્યો પૂર્ણ થયા છે અથવા તેની કામગીરી ચાલી રહી છે.” પ્રધાનમંત્રીએ જણાવ્યું હતું કે, સરકાર માર્ગો, રાજમાર્ગો, જળમાર્ગો, રેલવે, ખાસ કરીને માળખાગત સુવિધાને પ્રાથમિકતા આપી રહી છે. તેમણે કહ્યું હતું કે, “આ વિકાસલક્ષી કાર્યો દેશને પ્રગતિનાં પંથે લઈ જવાની સાથે રોજગારીની તકોનું સર્જન પણ કરશે, ખાસ કરીને પ્રવાસન-આધારિત રોજગારીને, જે કાશી અને એની આસપાસનાં વિસ્તારોમાં બહુ મોટી સંભવિતતા ધરાવે છે.” તેમણે વધુમાં જણાવ્યું હતું કે, થોડા દિવસ અગાઉ શ્રીલંકાનાં રાષ્ટ્રપતિ અહીં આવ્યાં હતાં અને તેમને દિવ્ય અનુભવ થયો હતો. પ્રધાનમંત્રીએ જણાવ્યું હતું કે, આ પવિત્ર પ્રસંગે કાશી-મહાકાલ એક્સપ્રેસ બાબા વિશ્વનાથનાં શહેરને ઓમકારેશ્વર અને મહાકાલેશ્વરને જોડશે. પ્રધાનમંત્રીએ આ ટ્રેનને લીલી ઝંડી આપી હતી. તેમણે વર્ષ 2016નાં બીજા અર્ધવાર્ષિક ગાળામાં બીએચયુમાં સુપર-સ્પેશિયાલ્ટી હોસ્પિટલનું ખાતમુહૂર્ત કર્યું હતું, જેનું આજે તેમણે ઉદ્ઘાટન કર્યું હતું. તેમણે ઉમેર્યું હતું કે, “ફક્ત 21 મહિનામાં આ 430-બેડની હોસ્પિટલ તૈયાર થઈ ગઈ છે, જે કાશી અને પૂર્વાંચલનાં લોકોની સેવા કરવા તૈયાર થઈ ગઈ છે.” દીનદયાળજીના વિચારોને અનુરૂપ સ્વનિર્ભરતા અને સ્વયંસહાય તમામ યોજનાઓનાં કેન્દ્રમાં રાખવામાં આવે છે એવો અભિપ્રાય વ્યક્ત કરતાં પ્રધાનમંત્રીએ જણાવ્યું હતું કે, સરકારની યોજનાઓ અને સરકારની કાર્યશૈલીમાં આ વિચારોને લાવવા સતત પ્રયાસો થઈ રહ્યાં છે. પ્રધાનમંત્રીએ ભાર મૂક્યો હતો કે, સરકાર સમાજનાં છેવાડાનાં માણસ સુધી પહોંચવા સતત કાર્યરત છે, જેથી વિકાસનાં મીઠા ફળનો લાભ તેમને પણ મળે. તેમણે ઉમેર્યું હતું કે, “અત્યારે સંજોગો બદલાયા છે અને સમાજનાં છેવાડાના માણસને પ્રાથમિકતા આપવામાં આવી રહી છે.”
ત્રિપુરામાં મહારાજ બીર બિક્રમ એરપોર્ટ અને અન્ય પ્રોજેક્ટસના પ્રારંભ પ્રસંગે પ્રધાનમંત્રીના સંબોધનનો મૂળપાઠ

ભારત માતા કી જય! ભારત માતા કી જય! ત્રિપુરાના રાજ્યપાલ શ્રી સત્યદેવ આર્યજી, અહીંના યુવાન અને ઊર્જાવાન મુખ્યમંત્રી શ્રી બિપ્લવ દેવજી, ત્રિપુરાના ઉપ મુખ્યમંત્રીશ્રી જીષ્ણુ દેવ વર્માજી, કેન્દ્રીય મંત્રી મંડળમાં મારા સહયોગી બહેન પ્રતિમા ભૌમિકજી, શ્રી જ્યોતિરાદિત્ય સિંધિયાજી, રાજ્ય સરકારમાં મંત્રી શ્રી એનસી દેવ વર્માજી, શ્રી રત્નાલાલ નાથજી, શ્રી પ્રણજીત સિંઘા રોયજી, શ્રી મનોજ કાંતિ દેબજી, અન્ય લોક પ્રતિનિધિગણ અને વિશાળ સંખ્યામાં પધારેલા મારા વ્હાલા ભાઈઓ અને બહેનો! સૌને મારા નમસ્કાર! સંવત 2022ના વર્ષની ખૂબ ખૂબ શુભેચ્છા. જૉતૌનો ખૂનમખા! જૉતૌનો બીશી કૉતાલની ખા કાહામ યાફર ઓ! વર્ષની શરૂઆતમાં જ ત્રિપુરાને મા ત્રિપૂર સુંદરીના આશીર્વાદથી આજે ત્રણ ભેટ મળી રહી છે. પ્રથમ ભેટ- કનેક્ટિવિટીની છે, બીજી ભેટ- મિશન-100 વિદ્યાજ્યોતિ સ્કૂલોની છે અને ત્રીજી ભેટ- ત્રિપુરા ગ્રામ સમૃધ્ધિ યોજનાની છે. આજે સેંકડો કરોડ રૂપિયાના આ પ્રોજેક્ટસનું લોકાર્પણ અને શિલાન્યાસ અહીંયા કરવામાં આવ્યો છે. આપ સૌને આ ત્રણ ભેટ બદલ ખૂબ ખૂબ અભિનંદન પાઠવું છું. સાથીઓ, 21મી સદીનું ભારત બધાં લોકોને સાથે લઈને બધાના વિકાસ અને બધાંના પ્રયાસથી જ આગળ ધપશે. કેટલાક રાજ્ય પાછળ રહી ગયા અને કેટલાક રાજ્ય મૂળભૂત સુવિધાઓ માટે તલસી રહયા છે. અસમતોલ વિકાસ રાષ્ટ્રના વિકાસ માટે યોગ્ય નથી, ઠીક નથી. ત્રિપુરાના લોકોએ દાયકાઓ સુધી અહીંયા આવું જ જોયું છે. આવો જ અનુભવ કર્યો છે. અગાઉ અહીંયા ભ્રષ્ટાચારની ગાડી અટકવાનું નામ જ લેતી ન હતી અને વિકાસની ગાડી ઉપર બ્રેક લાગેલી હતી. અગાઉ અહીંયા જે સરકાર હતી તેની પાસે ના તો વિકાસ માટે કોઈ વિઝન હતું કે ના તો તેમનો કોઈ ઈરાદો હતો. ગરીબી અને પછાતપણાંને ત્રિપુરાના ભાગ્ય સાથે ચિપકાવી દેવામાં આવ્યા હતા. આ સ્થિતિને બદલવા માટે મેં ત્રિપુરાના લોકોને
જી-20ના કાર્યકારી સત્ર દરમિયાન પ્રધાનમંત્રીશ્રીનું વક્તવ્ય : નાણાં વ્યવસ્થામાં લવચીકતા વધારવી

મહામહિમ, વધુ લવચીક અને મુક્ત વૈશ્વિક નાણાં વ્યવસ્થા ઊભી કરવા માટેના જી 20ના સફળ પ્રયત્નોની હું પ્રશંસા કરું છું. વૈશ્વિક અર્થવ્યવસ્થામાં વૃદ્ધિ અને સ્થિરતા માટે આ આવશ્યક પાયો છે. ભારતમાં, સરકાર અને મધ્યસ્થ બેન્ક નાણાંકીય અને બેન્કિંગ ક્ષેત્રને વધુ મજબૂત કરવાં પગલાં લઈ રહ્યાં છે. જી 20માં આ મહત્ત્વના મુદ્દે આપણે કામ કરી રહ્યા છીએ ત્યારે, હું કેટલાક મુદ્દાઓ પર સહુનું ધ્યાન ખેંચવા માંગું છું. આપણે એ ધ્યાન રાખવું જોઈએ કે વધુ મૂડીની જરૂરિયાતો, નાણાકીય સમાવેશને પ્રોત્સાહન આપવામાં કે વિકસતા દેશોમાં બેન્કિંગ ક્ષેત્રનાં કામકાજમાં અવરોધરૂપ ન બનવી જોઈએ. અલબત્ત, અસરકારક દેખરેખ અને ટેકનોલોજીના વધુ સારા ઉપયોગથી મૂડીની જરૂરિયાતો ઘટાડી શકાય છે. બેન્કિંગ ઈન્ફ્રાસ્ટ્રક્ચરને રક્ષણ મળે તે માટે સાયબર સુરક્ષા મહત્ત્વપૂર્ણ છે. આઈએમએફ ઉછીનાં સાધનો પર આધારિત નહીં, પરંતુ ક્વોટા આધારિત સંસ્થા રહેવી જોઈએ. હું આશા રાખું છું કે યુનાઈટેડ સ્ટેટ્સમાં વર્ષ 2010ના સુધારાઓને શક્ય એટલી વહેલી સંમતિ મળે. નિર્ધારિત સમયમર્યાદામાં અમારી સમજૂતી મુજબ બેઝ ઈરોઝન અને પ્રોફિટ શિફ્ટિંગ પેકેજ આપવા બદલ હું તુર્કીના રાષ્ટ્રપતિને અભિનંદન પાઠવું છું. હું માહિતીના ઓટોમોટિક એક્સચેન્જ (આપમેળે આપલે)ના પગલાંને આવકારું છું અને તેના અમલ માટે સંકલિત પગલાંની પ્રતીક્ષા કરું છું. ભારતમાં, મારી સરકાર ભ્રષ્ટાચાર અને કાળાં નાણાંને સહેજ પણ સાંખી લેતી નથી. વિદેશોમાં રખાયેલી જાહેર નહીં કરાયેલી અસ્ક્યામતો અને આવકોને મુદ્દે કાર્યવાહી હાથ ધરવા અમે નવો કાયદો ઘડ્યો છે. અમે કરવેરા અંગે પણ અનેક કરારો કર્યાં છે. અમે દેશમાં બિનહિસાબી નાણાં વિરુદ્ધ અસકારક અભિયાન શરૂ કર્યું છે. જાહેર પ્રાપ્તિઓ અંગે પણ અમે ટૂંક સમયમાં કાયદો લાવીશું. આંતરરાષ્ટ્રીય પ્રયાસોને વધુ મજબૂત બનાવવા તમામ દેશોએ ઓટોમેટિક એક્સચેન્જ ઑફ ટેક્સ ઈન્ફર્મેશન (કરવેરાની માહિતીના આપોઆપ આદાનપ્રદાન) પર આધારિત કોમન રિપોર્ટિંગ સ્ટાન્ડર્ડ (જાણકારીના સમાન ધોરણ) અમલમાં મૂકવાં જોઈએ. જી 20એ ભ્રષ્ટાચાર સામે લડાઈને પ્રાથમિકતા આપવાનું ચાલુ રાખવું જોઈએ. ખાનગી ક્ષેત્રમાં પારદર્શિતા અને નીતિમત્તાને પ્રોત્સાહન આપવાના પગલાંને હું આવકારું છું. ગેરકાયદેસરનાં નાણાં મૂળ દેશમાં પરત પહોંચાડવા માટે વધુ આંતરરાષ્ટ્રીય સહયોગની જરૂર છે. બેન્કિંગ ક્ષેત્રે વધુ પડતી ગુપ્તતા અને કાયદાકીય અને નિયમનકારી માળખાની જટિલતા જેવાં અવરોધો દૂર કરવાની આવશ્યકતા છે. લક્ષિત નાણાકીય મંજૂરીઓ સહિત અન્ય રીતે આતંકવાદને પોષવા અપાતાં નાણાં સામે વધુ ઘનિષ્ઠ સહયોગ જરૂરી છે. એફએટીએફના ચોક્કસ દેશના અહેવાલો જાહેર થવા જોઈએ અને એફએટીએફે ઊણપ ધરાવતા દેશો સાથે કામ કરવાનું તંત્ર ઘડવું જોઈએ. આભાર !
મંત્રીમંડળને ઇન્ફોર્મેશન ટેકનોલોજી અને ઇલેક્ટ્રોનિક્સનાં ક્ષેત્રમાં સહયોગને પ્રોત્સાહન આપવા ભારત અને શ્રીલંકા વચ્ચે થયેલા સમજૂતીકરારની જાણ કરવામાં આવી

પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત મંત્રીમંડળની બેઠકને ઇન્ફોર્મેશન ટેકનોલોજી અને ઇલેક્ટ્રોનિક્સ ક્ષેત્રમાં સહયોગને પ્રોત્સાહન આપવા માટે ભારત અને શ્રીલંકા વચ્ચે હસ્તાક્ષર થયેલા સમજૂતીકરાર (એમઓયુ) વિશે જાણકારી આપી હતી. આ એમઓયુ પર 15 જાન્યુઆરી, 2018નાં રોજ કાયદા અને ન્યાય તથા ઇલેક્ટ્રોનિક્સ અને ઇન્ફોર્મેશન ટેકનોલોજી મંત્રી શ્રી રવિશંકર પ્રસાદે શ્રીલંકાની યાત્રા દરમિયાન હસ્તાક્ષર કર્યા હતાં. એમઓયુનો ઉદ્દેશ ઇ-ગવર્નન્સ, એમ ગવર્નન્સ, ઈ-પબ્લિક સર્વિસીસ ડિલિવરી, સાઇબર સુરક્ષા, સોફ્ટવેર ટેકનોલોજી પાર્ક, સ્ટાર્ટ-અપ ઇકોસિસ્ટમ વગેરે ક્ષેત્રોમાં ગાઢ સહયોગને પ્રોત્સાહન આપવાનો છે. ઇન્ફોર્મેશન ટેકનોલોજી અને ઇલેક્ટ્રોનિક્સ પર બંને પક્ષોનાં પ્રતિનિધિઓનાં કાર્યસમૂહ બનાવીને સમજૂતીનો અમલ કરવામાં આવશે. આઇસીટી ક્ષેત્રમાં બી2બી અને જી2જી દ્વિપક્ષીય સહયોગ વધારવામાં આવશે. પૃષ્ઠભૂમિઃ ઇલેક્ટ્રોનિક્સ અને ઇન્ફોર્મેશન ટેકનોલોજી મંત્રાલયને દ્વિપક્ષીય તથા દ્વિપક્ષીય સહયોગનાં પ્રાદેશિક માળખા અંતર્ગત ઇન્ફોર્મેશન એન્ડ કમ્યુનિકેશન ટેકનોલોજી (આઇસીટી) વિકસી રહેલા અને અગ્રણી ક્ષેત્રોમાં આંતરરાષ્ટ્રીય સહયોગને પ્રોત્સાહન આપવાની જવાબદારી સુપરત કરવામાં આવી છે. ઇલેક્ટ્રોનિક્સ તથા ઇન્ફોર્મેશન ટેકનોલોજી મંત્રાલયે આઈસીટીનાં ક્ષેત્રમાં ગાઢ સહયોગને પ્રોત્સાહન આપવા તથા સૂચનાનું આદાન-પ્રદાન કરવા માટે વિવિધ દેશોની સમકક્ષ સંગઠનો/એજન્સીઓ સાથે સમજૂતીકરાર/સંધીઓ કરી છે. વિવિધ દેશો સાથે સહયોગને વધારવા, ખાસ કરીને ભારત સરકાર દ્વારા ડિજિટલ ઇન્ડિયા, મેક ઇન ઇન્ડિયા વગેરે જેવી નવી પહેલોને ટેકનોલોજીનાં ક્ષેત્રમાં વ્યાવસાયિક તકો શોધવાની જરૂરિયાત વધી છે. વર્ષ 2015માં પ્રધાનમંત્રીની શ્રીલંકા યાત્રાએ ભારતની પડોશી પ્રથમ – નીતિમાં ઊર્જાનો સંચાર કર્યો છે. આઇટી ક્ષેત્રમાં સહયોગ વિસ્તાર માટે કોલંબો સ્થિત ભારતીય મિશન અને વિદેશ મંત્રાલયે સક્રિય સહયોગ માટે એક રૂપરેખા મજબૂત કરવા પર ભાર મૂક્યો હતો. આ સંબંધમાં ઇલેક્ટ્રોનિક્સ અને ઇન્ફોર્મેશન ટેકનોલોજી મંત્રાલયે ઈ-ગવર્નન્સ, સાઇબર સુરક્ષા, બી2બી ભાગીદારીનું ક્ષેત્ર, આઇટી શિક્ષણ અને સંશોધન/નવાચાર વગેરેનો આઇસીટી ક્ષેત્રોમાં સહયોગ માટે વ્યાપક સમજૂતીકરાર પર સંવાદનું આયોજન કર્યું હતું.
મંત્રીમંડળ દ્વારા ભારત અને રશિયન ફેડરેશન વચ્ચે સ્ટીલ બનાવવા માટે વપરાતા કોકિંગ કોલસા અંગે સહકાર માટે સમજૂતી (એમઓયુ)કરારને મંજૂરી આપવામાં આવી

માનનીય પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ મંત્રીમંડળની બેઠકમાં ભારતના પોલાદ મંત્રાલય અને રશિયન ફેડરેશનના ઉર્જા મંત્રાલય વચ્ચે સ્ટીલ બનાવવા માટે વપરાતા કોકિંગ કોલસા અંગે સહકાર માટે સમજૂતી (એમઓયુ) કરારને મંજૂરી આપવામાં આવી છે. લાભો: સમજૂતી કરારથી સમગ્ર સ્ટીલ ક્ષેત્રને તેમના ઇનપુટ ખર્ચમાં ઘટાડો કરીને લાભ થશે. આનાથી દેશમાં સ્ટીલની કિંમતમાં ઘટાડો થઈ શકે છે અને ઇક્વિટી અને સમાવિષ્ટતાને પ્રોત્સાહન મળી શકે છે. સમજૂતી કરાર ભારત અને રશિયા વચ્ચે કોકિંગ કોલસા ક્ષેત્રમાં સહયોગ માટે એક સંસ્થાકીય પદ્ધતિ પ્રદાન કરશે. સમજૂતી કરારના ઉદ્દેશો સ્ટીલ ક્ષેત્રે ભારત સરકાર અને રશિયાની સરકાર વચ્ચે સહકારને મજબૂત બનાવવાનો છે. સહકાર સાથે સંકળાયેલ પ્રવૃત્તિઓ કોકિંગ કોલસાના વિવિધ સ્ત્રોતને ધ્યાનમાં રાખીને કરવામાં આવે છે.
કેન્દ્રીય મંત્રીમંડળે જીએસટીના અમલ માટે સહકાર આપવા બદલ રાજ્યોના મુખ્યમંત્રીઓ અને અન્યોનો આભાર માન્યો

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે જીએસટીનો સ્વીકાર કરવામાં સહકાર આપવા બદલ રાજ્યોના મુખ્યમંત્રીઓ અને અન્યોનો આભાર માનતો ઠરાવ પસાર કર્યો છે. “જીએસટી સ્વતંત્ર ભારતમાં કરવેરાનો સૌથી મોટો સુધારો છે. તે દુનિયામાં કોઈ પણ સંઘીય રાજનીતિમાં પરોક્ષ કરવેરાના સુધારાઓમાં અભૂતપૂર્વ સુધારા પૈકીનો એક છે, જેમાં વિવિધ કરવેરા અને સેસ, એકથી વધારે કરવેરા, વિવિધ પૂર્તતાની જટિલતા સંકળાયેલી છે અને કરવેરાની કેસ્કેડિંગ અસર દૂર થશે. આ અભૂતપૂર્વ અને ઐતિહાસિક સુધારાથી વેપારવાણિજ્યમાં નોંધપાત્ર સરળતા ઊભી થશે તેમજ ઉપભોક્તાઓ અને સામાન્ય લોકો પર કરવેરાના સંપૂર્ણ ભારણમાં ઘટાડો થશે. જીએસટી રાષ્ટ્રીય એકતા અને રાજકોષીય સંઘવાદનું શ્રેષ્ઠ ઉદાહરણ છે. તે ભારતની સમવાયી લોકશાહીની કામગીરીનો પુરાવો છે. તે કેન્દ્ર સરકાર અને તમામ રાજ્ય સરકારો તેમજ તમામ રાજકીય પક્ષો વચ્ચે સહકારને કારણે શક્ય બન્યો છે. 22 જૂન, 2017ના રોજ પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ મંત્રીમંડળે તમામ રાજ્ય સરકારો, તમામ મુખ્યમંત્રીઓ અને રાજ્યોના નાણાં મંત્રીઓ તેમજ તમામ રાજકીય પક્ષોના પ્રધાનની નોંધ લીધી હતી, જેના પરિણામે 1 જુલાઈ, 2017થી દેશમાં જીએસટીનો અમલ શક્ય બન્યો છે. કેન્દ્રીય મંત્રીમંડળે તમામ રાજ્યોના મુખ્યમંત્રીઓ, જીએસટી પરિષદ, તમામ રાષ્ટ્રીય સ્તરના વડાઓ અને પ્રાદેશિક રાજકીય પક્ષો, સાંસદો, તમામ રાજ્યોના ધારાસભ્યો તથા વેપાર અને ઉદ્યોગ સંગઠનો સહિત સમાજના તમામ વર્ગોનો આભાર વ્યક્ત કર્યો છે.”
પ્રધાનમંત્રી શ્રીએ નવા સંસદ ભવનની છત પર રાષ્ટ્રીય પ્રતીકનું અનાવરણ કર્યું

પ્રધાનમંત્રી શ્રી નરેન્દ્ર મોદીએ આજે સવારે નવા સંસદ ભવનની છત પર રાષ્ટ્રીય પ્રતીકનું અનાવરણ કર્યું હતું. પ્રધાનમંત્રી શ્રીએ ટ્વીટ કર્યું: "આજે સવારે, મને નવી સંસદની છત પર રાષ્ટ્રીય પ્રતીકનું અનાવરણ કરવાનું સન્માન મળ્યું." પ્રધાનમંત્રી શ્રીએ નવી સંસદના કાર્ય સાથે સંકળાયેલા શ્રમજીવીઓ સાથે પણ વાતચીત કરી હતી. “સંસદના નિર્માણ સાથે સંકળાયેલા શ્રમજીવીઓ સાથે મારો અદ્ભુત સંવાદ થયો. અમને તેમના પ્રયાસો પર ગર્વ છે અને અમારા રાષ્ટ્ર માટે તેમના યોગદાનને હંમેશા યાદ રાખીશું.” રાષ્ટ્રીય પ્રતીક બ્રોન્ઝથી બનેલું છે અને તેનું કુલ વજન 9500 કિગ્રા છે અને તેની ઊંચાઈ 6.5 મીટર છે. તેને નવા સંસદ ભવનનાં સેન્ટ્રલ ફોયરની ટોચ પર નાખવામાં આવ્યું છે. પ્રતીકને ટેકો આપવા માટે લગભગ 6500
પ્રધાનમંત્રી પ્રથમ વખત યોજનારી ખેલો ઇન્ડિયા યુનિવર્સિટી ગેમ્સનું ઉદઘાટન કરશે

પ્રધાનમંત્રી શ્રી નરેન્દ્ર મોદી 22 ફેબ્રુઆરી, 2020ના રોજ ભુવનેશ્વર ખાતે યોજાનારી દેશની પ્રથમ ખેલો ઇન્ડિયા ગેમ્સના ઉદઘાટન સમારોહને સંબોધન કરશે. શ્રી મોદી વીડિયો કોન્ફરન્સિંગ દ્વારા કાર્યક્રમનું ઉદ્ઘાટન કરશે. ભારત સરકાર દ્વારા ઓડિશા રાજ્ય સરકારના સહયોગથી ખેલો ઇન્ડિયા યુનિવર્સિટી ગેમ્સનો પ્રારંભ કરવામાં આવી રહ્યો છે. પ્રધાનમંત્રીના વિચારોની પ્રેરણાથી શરૂ થયેલો ખેલો ઇન્ડિયા કાર્યક્રમ દેશમાં રમવામાં આવતી તમામ રમતો માટે પાયાના સ્તરેથી મજબૂત માળખું બનાવીને ભારતને એક મહાન રમત રાષ્ટ્ર તરીકે સ્થાપિત કરવા માટે, ભારતની રમત-ગમતની સંસ્કૃતિને પુનર્જીવિત કરવા માટે યોજવામાં આવી રહ્યો છે. ખેલો ઇન્ડિયા યુનિવર્સિટી ગેમ્સ 22 ફેબ્રુઆરીથી 1 માર્ચ 2020 સુધી ભુવનેશ્વર ખાતે યોજાશે. ભારતમાં યુનિવર્સિટી કક્ષાએ યોજાયેલી આ સૌથી મોટી સ્પર્ધા છે અને તેમાં દેશની 150થી વધુ યુનિવર્સિટીઓના લગભગ 3500 રમતવીરો ભાગ લેશે. આ સ્પર્ધામાં તીરંદાજી, એથ્લેટિક્સ, બોક્સિંગ, ફેન્સિંગ, જુડો, સ્વિમિંગ, વેઇટ લિફ્ટિંગ, રેસલિંગ, બેડમિન્ટન, બાસ્કેટ બોલ, ફૂટબોલ, હોકી, ટેબલ ટેનિસ, ટેનિસ, વોલિ બોલ, રગ્બી અને કબડ્ડી જેવી કુલ 17 રમતો રમાશે.
પ્રધાનમંત્રી શ્રી નરેન્દ્ર મોદી અને ભારત માટે ઓસ્ટ્રેલિયન પ્રધાનમંત્રીના વિશેષ વ્યાપાર દૂત શ્રી ટોની એબટની બેઠક યોજાઈ

પ્રધાનમંત્રી શ્રી નરેન્દ્ર મોદીએ આજે ઓસ્ટ્રેલિયાના પૂર્વ પ્રધાનમંત્રી ટોની એબટ સાથે મુલાકાત કરી, જેઓ ભારત માટે ઓસ્ટ્રેલિયાના પ્રધાનમંત્રીના વિશેષ વ્યાપાર દૂત તરીકે 2થી 6 ઓગસ્ટ સુધી ભારતની મુલાકાતે આવ્યા છે. બંને નેતાઓએ ભારત-ઓસ્ટ્રેલિયા વચ્ચેની સમગ્ર વ્યૂહાત્મક ભાગીદારીની ક્ષમતાઓના પૂર્ણ દોહન માટે દ્વિપક્ષીય વ્યાપાર, રોકાણ અને આર્થિક સહયોગને વધારવાના ઉપાયો પર વિચારવિમર્શ કર્યો. તેમણે ભારપૂર્વક કહ્યું કે ભારત અને ઓસ્ટ્રેલિયા વચ્ચે આર્થિક સહયોગ વધારવાથી બંને દેશોને કોવિડ-19 મહામારીથી પેદા થયેલા આર્થિક પડકારોનો સારી રીતે સામનો કરવામાં મદદ મળશે. આ સાથે જ, તેનાથી તેમને એક સ્થાયી, સુરક્ષિત અને સંપન્ન ભારત-પ્રશાંત ક્ષેત્રના પોતાના સહયોગી વિઝનને સાકાર કરવામાં પણ મદદ મળશે. પ્રધાનમંત્રી મોદીએ હાલના સમયમાં ભારત-ઓસ્ટ્રેલિયા સંબંધોમાં ઉલ્લેખનીય વિકાસ પર સંતોષ પ્રક્ટ કર્યો અને આ સફરમાં પ્રધાનમંત્રી સ્કોટ મોરિસન તેમજ પૂર્વ પ્રધાનમંત્રી ટોની એબટના મહત્વપૂર્ણ યોગદાનની પ્રશંસા કરી હતી. પ્રધાનમંત્રીએ ગત વર્ષે પ્રધાનમંત્રી મોરિસન સાથે થયેલી પોતાની શિખર મંત્રણાને પણ યાદ કરી અને સ્થિતિઓને જોતા ટૂંક સમયમાં પ્રધાનમંત્રી મોરિસનને આમંત્રિત કરવાની પોતાની ઈચ્છાનું પુનરુચ્ચારણ કર્યુ. 4 જૂન, 2020ના રોજ પ્રધાનમંત્રી મોદી અને ઓસ્ટ્રેલિયાના પ્રધાનમંત્રી સ્કોટ મોરિસન વચ્ચે શિખર મંત્રણામાં દ્વિપક્ષીય સંબંધોને એક સમયે વ્યૂહાત્મક ભાગીદારી સુધી વધારવામાં આવ્યા, જેના અંતર્ગત ભારત અને ઓસ્ટ્રેલિયાએ પારસ્પરિક લાભ માટે વ્યાપાર તથા રોકાણના પ્રવાહને પ્રોત્સાહન આપવાની પ્રતિબદ્ધતા વ્યક્ત કરી અને એક દ્વિપક્ષીય સમય આર્થિક સહયોગ સમજૂતી (સીઈસીએ) પર ફરી જોડાવાનો નિર્ણય કર્યો. ટોની એબટની વર્તમાન યાત્રા આ સહયોગી મહત્વાકાંક્ષાને પ્રદર્શિત કરે છે. …
પ્રધાનમંત્રીએ આજના પદ્મ પુરસ્કાર સમારંભની ઝલક શેર કરી

પ્રધાનમંત્રી શ્રી નરેન્દ્ર મોદીએ આજના પદ્મ પુરસ્કાર સમારંભની કેટલીક ઝલક શેર કરી છે જેમાં જીવનના વિવિધ ક્ષેત્રના પ્રતિષ્ઠિત લોકોને પુરસ્કારોથી નવાજવામાં આવ્યા હતા. એક ટ્વીટમાં, પ્રધાનમંત્રીએ કહ્યું; "આજના સમારંભની ઝલક જેમાં જીવનના વિવિધ ક્ષેત્રોના પ્રતિષ્ઠિત લોકોને પદ્મ પુરસ્કાર એનાયત કરવામાં આવ્યા હતા."
રશિયાના વિદેશમંત્રી શ્રી સર્ગેઇ લાવરોવે પ્રધાનમંત્રી શ્રી નરેન્દ્ર મોદી સાથે મુલાકાત યોજી

રાઇસીના સંવાદ દરમિયાન ભારતની મુલાકાતેઆવેલારશિયાના વિદેશ મંત્રી શ્રી સર્ગેઇ લાવરોવે આજે ભારતના પ્રધાનમંત્રી શ્રી નરેન્દ્ર મોદી સાથે મુલાકતા યોજી હતી. વિદેશમંત્રી લાવરોવેરશિયન સંઘના રાષ્ટ્રપતિ મહામહિમ શ્રી વ્લાદીમીર પુતિનનો શુભેચ્છા સંદેશ પ્રધાનમંત્રી શ્રી નરેન્દ્ર મોદી સુધી પહોંચાડ્યો હતો. પ્રધાનમંત્રીએઆ શુભેચ્છાનો ઉષ્માપૂર્ણ પ્રતિભાવ આપ્યો હતો અને નવા વર્ષમાં રશિયાના લોકોની શાંતિ અને સમૃદ્ધિ માટેની શુભેચ્છાઓનો સંદેશ તેમના સુધી પહોંચાડ્યો હતો. પ્રધાનમંત્રીએ 13 જાન્યુઆરી 2020ના રોજ ટેલિફોન પર રશિયાના રાષ્ટ્રપતિ પુતિન સાથેસંખ્યાબંધ મુદ્દે થયેલી વ્યાપક ચર્ચાનો ઉલ્લેખ કર્યો હતો અને વિતેલા વર્ષમાં બંને દેશો વચ્ચે વિશેષ અનેવિશેષાધિકૃત વ્યૂહાત્મક ભાગીદારીમાં થયેલી પ્રગતિની તેમણે નોંધ લીધી હતી. વિદેશમંત્રી લાવરોવે જણાવ્યું હતું કે, રાષ્ટ્રપતિપુતિન મે 2020માં 75માં વિજય દિવસની ઉજવણીમાં અને જુલાઇ 2020માં
પ્રધાનમંત્રીએ ડૉ. કેનેથ ડેવિડ કૌંડાના નિધન અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ઝામ્બીયાના ભૂતપૂર્વ રાષ્ટ્રપતિ ડૉ. કેનેથ ડેવિડ કૌંડાના નિધન પર શોક વ્યક્ત કર્યો છે. એક ટ્વિટમાં પ્રધાનમંત્રીએ કહ્યું: "વિશ્વના એક આદરણીય નેતા અને રાજકારણી ડો. કેનેથ ડેવિડ કૌંડાના અવસાનના સમાચાર સાંભળીને દુઃખ થયું. તેમના કુટુંબ અને ઝામ્બીયાના લોકો પ્રત્યે મારી સંવેદના.
મંત્રીમંડળે આંધ્રપ્રદેશમાં વિશાખાપટ્ટનમમાં ઇન્ડિયન ઇન્સ્ટિટ્યૂટ ઓફ પેટ્રોલિયમ એન્ડ એનર્જી (આઇઆઇપીઇ) સ્થાપિત કરવાની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળની બેઠકમાં સંસદના કાયદા મારફતે “રાષ્ટ્રીય મહત્વપૂર્ણ સંસ્થા” તરીકે આંધ્રપ્રદેશમાં વિશાખાપટ્ટનમમાં ઇન્ડિયન ઇન્સ્ટિટ્યૂટ ઓફ પેટ્રોલિયમ એન્ડ એનર્જી (આઇઆઇપીઇ) સ્થાપિત કરવાની મંજૂરી આપી છે. સંસ્થા આઇઆઇટીની જેમ કાયદેસર ડિગ્રી આપવા સંચાલન માળખું ધરાવશે. સંસ્થાને પેટ્રોલિયમ અને ઊર્જા અભ્યાસમાં “ઉત્કૃષ્ટતાનું કેન્દ્ર” બનાવવા જરૂરી દરજ્જો આપવા અલગથી એક કાયદો પસાર કરવામાં આવશે. મંત્રીમંડળે આઇઆઇપીઇ સ્થાપિત કરવા મૂડીગત ખર્ચ તરીકે રૂ. 655.46 કરોડના ભંડોળની અને એન્ડાઉમેન્ટ ફંડ માટે રૂ. 200 કરોડની મંજૂરી આપી છે (એન્ડાઉમેન્ટ ફંડ માટે ઓઇલ કંપનીઓ પાસેથી રૂ. 200 કરોડના વધારાના પ્રદાન તરીકે). આંધ્રપ્રદેશ પુનર્ગઠન કાયદા, 2014ના 13માં પરિશિષ્ટ મુજબ, આ સંસ્થા સ્થાપિત કરવાનો નિર્ણય લેવાયો હતો. તેનો ઉદ્દેશ પેટ્રોલિયમ સેક્ટર માટે કુશળ માનવઊર્જાના પુરવઠા અને માગમાં ગુણવત્તાયુક્ત અને સંખ્યાત્મક ફરકને દૂર કરવાનો હતો તથા સેક્ટરની વૃદ્ધિ માટે સંશોધન પ્રવૃત્તિઓને પ્રોત્સાહન આપવાનો હતો. આઇઆઇપીઇની શૈક્ષણિક અને સંશોધન પ્રવૃત્તિઓને સંસ્થાની સેક્ટર સંબંધિત પ્રવૃત્તિઓની નિકટતાનો લાભ મળશે, જેમ કે કેજી-બેઝિન, વિશાખાપટ્ટનમ રિફાઇનરી અને કાકિનાડામાં આયોજિત પેટ્રોકેમિકલ સંકુલ. પૃષ્ઠભૂમિ: આંધ્રપ્રદેશ સરકારે વિશાખપટ્ટનમ જિલ્લામાં સબ્બાવરમ મંડળમાં આઇઆઇપીઇ સ્થાપિત કરવા મફત 200 એકર જમીન ફાળવી છે. આઇઆઇપીઇને એપી સોસાયટી નોંધણી કાયદા, 2001 હેઠળ 18/04/2016ના રોજ સોસાયટી તરીકે નોંધવામાં આવી છે. આઇઆઇપીઇનું કામચલાઉ કેમ્પસ આંધ્ર યુનિવર્સિટી કેમ્પસમાં સ્થાપિત કરવામાં આવ્યું છે, જેમાં શૈક્ષણિક સત્ર 2016-17 હેઠળ બે અંડરગ્રેજ્યુએટ પ્રોગ્રામ સાથે શરૂ થયું છે – પેટ્રોલિયમ એન્જિનીયરિંગ એન્ડ કેમિકલ એન્જિનીયરિંગ (બંને ક્ષમતા 50-50 વિદ્યાર્થીઓની). આઇઆઇટી, ખડગપુરે સંસ્થાનું સંચાલન કરવાની જવાબદારી લીધી છે.